               EIROPAS KOMISIJA
            Briselē, 23.4.2018
            COM(2018) 230 final
            Priekšlikums
            EIROPAS PARLAMENTA UN PADOMES LĒMUMS
            par Eiropas Globalizācijas pielāgošanās fonda izmantošanu saskaņā arFrancijas pieteikumu EGF/2017/009 FR/FMT:ItalicAir France/FMT

               PASKAIDROJUMA RAKSTS

               PRIEKŠLIKUMA KONTEKSTS

               1.Noteikumi, kas piemērojami finansiālajiem ieguldījumiem no Eiropas Globalizācijas pielāgošanās fonda (EGF), ir izklāstīti Eiropas Parlamenta un Padomes 2013. gada 17. decembra Regulā (ES) Nr. 1309/2013 par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006
                  1
                (“EGF regula”).

               2.Francija 2017. gada 23. oktobrī iesniedza pieteikumu EGF/2017/009 FR/Air France par EGF finansiālo ieguldījumu pēc darba ņēmēju atlaišanas
                  2
                uzņēmumā Air France Francijā.

               3.Pēc šā pieteikuma izvērtēšanas Komisija saskaņā ar visiem piemērojamajiem EGF regulas noteikumiem secināja, ka nosacījumi EGF finansiālā ieguldījuma saņemšanai ir izpildīti.

               PIETEIKUMA KOPSAVILKUMS

                        EGF pieteikums

                        EGF/2017/009 FR/Air France

                        Dalībvalsts

                        Francija

                        Attiecīgais(-ie) reģions(-i) (NUTS
                           3
                         2. līmenis)

                        Ildefransa (FR10)

                        Provansa-Alpi-Azūra krasts (FR82)
                           4

                        Pieteikuma iesniegšanas datums

                        2017. gada 23. oktobris

                        Pieteikuma saņemšanas apliecinājuma datums

                        2017. gada 6. novembris

                        Datums, kad Komisija saņēma pieteikuma tulkojumu

                        2017. gada 7. decembris

                        Papildu informācijas pieprasījuma datums

                        2017. gada 21. decembris

                        Papildu informācijas iesniegšanas termiņš

                        2018. gada 1. februāris

                        Izvērtējuma pabeigšanas termiņš

                        2018. gada 26. aprīlis

                        Intervences kritērijs

                        EGF regulas 4. panta 1. punkta a) apakšpunkts

                        Galvenais uzņēmums

                        Air France

                        Attiecīgo uzņēmumu skaits

                        1

                        Saimnieciskās darbības nozare(-s)

                        (NACE 2. redakcijas nodaļa)
                           5

                        51. nodaļa (Gaisa pārvadājumi)

                        Pārskata periods (četri mēneši)

                        2017. gada 1. aprīlis – 2017. gada 31. jūlijs

                        Atlaisto darba ņēmēju skaits pārskata periodā (a)

                        1086

                        Atlaisto darba ņēmēju skaits pirms vai pēc pārskata perioda (b)

                        772

                        Kopējais atlaisto darba ņēmēju skaits (a + b)

                        1858

                        Atbalsttiesīgo saņēmēju kopskaits

                        1858

                        Paredzēto atbalsta saņēmēju kopskaits

                        1858

                        Jauniešu skaits, kuri nav nodarbināti un nav iesaistīti izglītībā vai apmācībā (NEET), kuriem paredzēts sniegt atbalstu

                        0

                        Individualizēto pakalpojumu budžets (EUR)

                        16 410 805

                        EGF pasākumu īstenošanas budžets
                           6
                         (EUR)

                        80 000

                        Kopējais budžets (EUR)

                        16 490 805

                        EGF ieguldījums (60 %) (EUR)

                        9 894 483

               PIETEIKUMA IZVĒRTĒŠANA

               Procedūra

               4.Pieteikumu EGF/2017/009 FR/Air France Francija iesniedza 12 nedēļu laikā no dienas, kad bija izpildīti EGF regulas 4. pantā minētie intervences kritēriji, proti, 2017. gada 23. oktobrī. Eiropas Komisija minētā pieteikuma saņemšanu apstiprināja 2017. gada 6. novembrī. Komisija divu nedēļu laikā no pieteikuma tulkojuma saņemšanas dienas, 2017. gada 21. decembrī, pieprasīja papildu informāciju no Francijas iestādēm. Šī papildu informācija tika sniegta sešu nedēļu laikā no pieprasījuma dienas. Termiņš, kurā Komisijai būtu jāizvērtē pieteikuma atbilstība finansiālā ieguldījuma piešķiršanas nosacījumiem, proti, 12 nedēļas no pilnīga pieteikuma saņemšanas dienas, beidzas 2018. gada 26. aprīlī.

               Pieteikuma atbilstība

               Attiecīgie uzņēmumi un atbalsta saņēmēji

               5.Pieteikums attiecas uz 1858 atlaistiem darba ņēmējiem uzņēmumā Air France. Šis uzņēmums darbojas ekonomikas nozarē, kas klasificēta NACE 2. redakcijas 51. nodaļā (Gaisa pārvadājumi). Air France veiktie atlaišanas gadījumi galvenokārt notikuši  [/a]> NUTS 2. līmeņa reģionos – Ildefransā (FR10) un Provansas-Alpu-Azūra krasta reģionā (FR82).

               Intervences kritēriji

               6.Francija iesniedza pieteikumu saskaņā ar EGF regulas 4. panta 1. punkta a) apakšpunktā minētajiem intervences kritērijiem, kuri par nosacījumu izvirza to, ka četru mēnešu pārskata periodā vismaz 500 darba ņēmēji ir atlaisti kādā dalībvalsts uzņēmumā, ieskaitot darba ņēmēju atlaišanu piegādes uzņēmumos un pakārtotās ražošanas uzņēmumos un/vai pašnodarbinātu personu darbības beigšanos.

               7.Pieteikuma četru mēnešu pārskata periods ir no 2017. gada 1. aprīļa līdz 2017. gada 31. jūlijam. Pārskata periodā no darba uzņēmumā Air France tika atlaisti 1086 darbinieki.

               Atlaisto darba ņēmēju skaita un darbības beigšanas aprēķināšana

               8.Pārskata periodā 1086 atlaišanas gadījumi tika aprēķināti no datuma, kad darba devējs individuāli paziņo
                  7
                darba ņēmējam par atlaišanu vai darba līguma izbeigšanu.

               Atbalsttiesīgie saņēmēji

               9.Papildus jau minētajiem darba ņēmējiem atbalsttiesīgi ir arī 772 darba ņēmēji, kas tika atlaisti pirms vai pēc četru mēnešu pārskata perioda. Visus šos darba ņēmējus atlaida pēc vispārēja paziņojuma par plānoto atlaišanu uzņēmuma centrālās padomes sanāksmē, kas notika 2015. gada 23. aprīlī. Var noteikt skaidru cēloņsakarību ar notikumu, kas izraisīja atlaišanu pārskata periodā.

               10.Tāpēc kopējais atbalsttiesīgo saņēmēju skaits ir 1858.

               Saikne starp darba ņēmēju atlaišanu un globalizācijas izraisītām lielām strukturālām pārmaiņām pasaules tirdzniecības modeļos

               11.Lai noteiktu saikni starp atlaišanas gadījumiem un globalizācijas izraisītām lielām strukturālām pārmaiņām pasaules tirdzniecības modeļos, Francija norāda, ka starptautisko gaisa pārvadājumu nozarē ir radušies nopietni ekonomikas traucējumi, jo īpaši ir strauji samazinājusies ES tirgus daļa. 2008.–2015. gadā pārvadājumu apjoms pasaulē pasažierkilometru ieņēmumu (RPK) izpratnē palielinājās par 5,3 % gadā atbilstoši ilgtermiņa izaugsmes tendencei, kas vērojama kopš 1970. gada. Tomēr kopš 2008. gada pārvadājumu apjoms starp Eiropu un pārējām pasaules daļām ir pieaudzis lēnāk nekā pārvadājumu apjoms pasaulē. No 2008. gada līdz 2015. gadam gaisa pārvadājumu starp Eiropu un pārējām pasaules daļām ikgadējais pieaugums bija 3,4 %, kas ir par 36 % mazāk nekā vidējais ikgadējais gaisa pārvadājumu pieaugums pasaulē
                  8
               .

               12.Pārvadājumu apjoma pieaugums pa reģioniem bija šāds: starp Eiropu un Ziemeļameriku pārvadājumi pieauga par 1,4 %,   starp Eiropu un Centrālameriku un Dienvidameriku – par 3,4 %, starp Eiropu un Āfriku – par 2,9 %, starp Eiropu un Āziju – par 2,7 % un starp Eiropu un Tuvajiem Austrumiem – par 11,2 %
                  9
               . Nodrošinot vienas pieturas pakalpojumus no Eiropas uz tādiem galamērķiem kā Indija, Austrālija un Dienvidaustrumāzija, kur Tuvo Austrumu pārvadātājiem ir lielākas ģeogrāfiskās priekšrocības, lielākās Tuvo Austrumu aviosabiedrības (Emirates, Qatar Airways un Etihad Airways) no Eiropas tīkla aviosabiedrībām ir pārtvērušas būtisku tālo lidojumu daļu.

               13.Vislielākais kaitējums, ko gaisa pārvadājumu globalizācija ir radījusi ES uzņēmumiem, ir saistīts ar ļoti ievērojamo Emirates, Qatar Airways un Etihad Airways jaudas palielināšanos, kas turpinās kopš 2012. gada. Astoņu gadu laikā (no 2005. gada līdz 2013. gadam) minēto trīs aviosabiedrību tālo lidojumu gaisa kuģu kopskaits (šīm aviosabiedrībām gandrīz visi ir tālo lidojumu gaisa kuģi) ir trīskāršojies – no 100 gaisa kuģiem līdz vairāk nekā 300 gaisa kuģiem 2013. gadā, tostarp pieaudzis lielo gaisa kuģu A380s skaits
                  10
               . 2013.–2017. gadā šo aviosabiedrību flote tika vēlreiz palielināta 1,5 reizes (aptuveni 500 gaisa kuģu) un, ņemot vērā pasūtījumus, kas veikti kopš 2017. gada aprīļa, līdz 2021. gadam tajā būs vairāk nekā 700 gaisa kuģu; tādējādi laikposmā no 2013. gada līdz 2021. gadam šo aviosabiedrību flote ir palielinājusies 2,33 reizes.

               Emirates, Qatar un Etihad platkorpusa
                  11
                pasažieru lidmašīnu flotes attīstības plāns
                  (vēsturiski + pasūtījumi kopš 2017. gada aprīļa)

               Avots: diagrammu sagatavojis uzņēmums Air France no “Ascend” datiem
                  12
               .

               14.Francija apgalvo, ka Emirates, Qatar Airways un Etihad Airways milzu pasūtījumi neatbilst gaisa pārvadājumu pamatrādītājiem. Lai gan daļa no šo uzņēmumu stratēģijas ir palielināt spēju pārvadāt pasažierus starp Tuvajiem Austrumiem un pārējām pasaules daļām, šo triju pārvadātāju galvenais mērķis ir ievērojami palielināt savienojumu sistēmas jaudu “tālo lidojumu”–“tālo lidojumu” plūsmās, lai, izmantojot savus satiksmes mezglus Dubaijā, Dohā un Abū Dabī, pārtvertu lielāko daļu plūsmu starp Eiropu, Āfriku un Ziemeļameriku un Dienvidameriku, no vienas puses, un Āziju un Okeāniju, no otras puses, kā arī starp Eiropu un Āfriku.

               15.Tas jo īpaši skāra Eiropas uzņēmumus un to savienojumu platformas – gan plūsmas ar lielākajiem satiksmes apjomiem (piem., Eiropa-Āzija), gan plūsmas ar augstu izaugsmes potenciālu (jo īpaši Āfrika-Āzija).

               Aviosabiedrību piedāvājuma pieaugums starp Eiropu un Persijas līča valstīm (2004–2015)
                  (%)

               Avots: diagrammu sagatavojis uzņēmums Air France no OAG
                  13
               datiem.

               16.Katara un Apvienotie Arābu Emirāti (AAE) miljardiem dolāru valdības subsīdiju iegulda valsts īpašumā esošajās aviosabiedrībās, tādējādi kropļojot starptautisko aviācijas tirgu un nelabvēlīgi ietekmējot godīgu konkurenci. Emirates, Qatar Airways un Etihad ir to akcionāru valstu attīstības stratēģijas pamatā; šīs valstis tiecas sekmēt pārvadātāju ātru izaugsmi valsts attīstības ietvaros un tādēļ nodrošina gandrīz neierobežotu atbalstu. 2015. gadā lielākās ASV aviosabiedrības (American Airlines, Delta, United) veica pētījumu
                  14
               , kurā lēsa, ka laikposmā no 2004. līdz 2014. gadam Emirates, Etihad un Qatar Airways ir saņēmušas valsts atbalstu USD 42 miljardu apmērā. Šīs pašas aviosabiedrības 2017. gada februārī nosūtīja vēstuli Amerikas Savienoto Valstu valsts sekretāram
                  15
               , kurā lēsa, ka Persijas līča valstu uzņēmumi saņēmuši atbalstu vairāk nekā USD 50 miljardu apmērā, tādējādi sākotnējām aplēsēm palielinoties par vēl astoņiem miljardiem dolāru.

               17.Emirates, Qatar Airways un Etihad piešķirtais valsts atbalsts un priekšrocības attiecas uz sociālo un nodokļu sistēmu (“beznodokļu vide”: nepiemēro uzņēmumu ieņēmumu nodokli, sociālās apdrošināšanas iemaksas, vietējos nodokļus utt.), gaisa kuģu iegādes finansēšanu (valsts garantijas un eksporta kredīti), lidostas infrastruktūru finansēšanu, veicot apjomīgus ieguldījumus (EUR 6800 miljoni Dubaijā, EUR 4900 miljoni Dohā), un lidostu nodevām, kas ir vienas no zemākajām pasaulē (piem., salīdzinot Parīzes lidostas (CDG) un Dubaijas lidostas (DXB) maksas un nodevas 2016. gadā par B777-300 nolaišanos, attiecība ir 2,2 (EUR 16 766 Parīzē / EUR 7599 Dubaijā)
                  16
               .

               18.Tiesiskajā kontekstā, ko iezīmē spēcīga tendence liberalizēt gaisa pārvadājumu pakalpojumus, 24 no 28 ES dalībvalstīm ir parakstījušas vienošanos ar Kataru un Apvienotajiem Arābu Emirātiem (AAE), piedāvājot to pārvadātājiem plašu piekļuvi Eiropas tirgum. Lai gan ES ievēro tāda valsts atbalsta aizlieguma principu, kas rada vai draud izraisīt konkurences izkropļojumus un kas ietekmē tirdzniecību starp dalībvalstīm, Katarā un AAE šāda līdzīga regulējuma nav, par ko liecina līdz šim sniegtais gandrīz neierobežotais valsts atbalsts.

               19.Līdz šim saistībā ar gaisa pārvadājumu nozari ir iesniegti trīs EGF pieteikumi, kuru pamatā ir ar tirdzniecību saistīta globalizācija
                  17
               .

               Notikumi, kas izraisījuši darba ņēmēju atlaišanu un darbības beigšanu

               20.Notikumi, kas izraisījuši darba ņēmēju atlaišanu, ir tādu subsidētu aviosabiedrību jaudas ievērojams pieaugums
                  18
               , kas atrodas valstīs, kurās ir daudz labāki ieguldījumu un ražošanas apstākļi, un minētais jaudas pieaugums ir izraisījis krasu ES uzņēmumu tirgus daļu samazināšanos. No 2008. gada līdz 2016. gadam tirgus daļu izmaiņas attiecībā uz sākumpunktu–galapunktu starp Eiropu, no vienas puses, un Subsahāras Āfrikas valstīm, Tuvajiem Austrumiem un Āziju, no otras puses, liecina par ES uzņēmumu tirgus daļu samazināšanos gandrīz par 10 punktiem par labu Emirates, Qatar Airways, Etihad un Turkish Airlines (lai gan attiecībā uz Turkish Airlines ģeopolitiskā konteksta dēļ kopš 2015. gada izmaiņas nav vērojamas), kā norādīts diagrammā turpmāk.

               Tirgus daļu izmaiņas Subsahāras Āfrikas valstīs, Tuvajos Austrumos un Āzijā
                  (2008-2016)

                        AFKL
                           19

                        Citi pārvadātāji

                        Kopā AE

                        GCC
                           20

                        TK
                           21

               Avots: diagrammu sagatavojis uzņēmums Air France no MIDT
                  22
               datiem.

               21.Kā jau norādīts, tas jo īpaši skāra Eiropas uzņēmumus un to savienojumu platformas – gan plūsmas ar lielākajiem satiksmes apjomiem (piem., Eiropa-Āzija), gan plūsmas ar augstu izaugsmes potenciālu (jo īpaši Āfrika-Āzija). Šīs novirzes satiksmes plūsmās jo īpaši skāra aviosabiedrību Air France, kas jau sen bija stabili nostiprinājusi savas pozīcijas šajās plūsmās, pateicoties Parīzes (CDG) satiksmes mezglam; tādēļ šis notikums izraisīja darba ņēmēju atlaišanu.

               Paredzamā atlaišanas ietekme uz ekonomiku un nodarbinātību vietējā, reģionālā un valsts līmenī

               22.Visvairāk darbinieku atlaida Ildefransā (76,2 %) un Provansas–Alpu–Azūra krasta reģionā (PACA) (11,7 %). Paredzamā ietekme abos šajos reģionos: darba ņēmējiem, kuri ir vecāki par 50 gadiem, grūtības atkal atrast darbu. Šī vecuma grupa veido 79 % no kopējā atlaisto darbinieku skaita. Provansas–Alpu–Azūra krasta reģionā grūtības ir arī saistītas ar darba meklētāju skaitu, kas ir lielāks nekā vidēji valstī.

               23.Bezdarba līmenis Ildefransā, kas ietver Parīzes reģionu, ir zemāks nekā Francijas Eiropas daļā. 2017. gada 3. ceturksnī bezdarba līmenis bija 8,4 %
                  23
               , kas ir par procentpunktu zemāks nekā vidējais bezdarba līmenis Francijā (9,4 %). Tomēr šajā apgabalā vērojamas problēmas, kas saistītas ar ilgstošu bezdarbu un darba meklētājiem, kuri ir vecāki par 50 gadiem. Jaunākie statistikas dati
                  24
                liecina, ka salīdzinājumā ar iepriekšējo gadu 2017. gadā Ildefransā ilgstošu bezdarbnieku (12–24 mēnešu bezdarbs) skaits palielinājās par 19 480 cilvēku (11 %)
                  25
               . Darba meklētāji, kuri ir bijuši bez darba vismaz gadu, ir 43,7 % no darba meklētāju kopskaita reģionā
                  26
               . Turklāt salīdzinājumā ar 2016. gada 4. ceturksni 2017. gada pēdējā ceturksnī to darba meklētāju skaits, kuri ir vecāki par 50 gadiem, palielinājās par 4,7 % (5,6 % sieviešu vidū)
                  27
               .

               24.No otras puses, Provansas–Alpu–Azūra krasta reģionā bezdarba līmenis bija 11,1 %
                  28
               , kas ir gandrīz par diviem procentpunktiem augstāks nekā Francijā. Šajā reģionā 2017. gada 3. ceturksnī, salīdzinot ar to pašu ceturksni 2016. gadā, to darba meklētāju skaits, kuri ir vecāki par 50 gadiem, palielinājās par 6 %
                  29
               ; un tajā paša laikposmā to darba meklētāju skaits, kuri ir bez darba vismaz 12 mēnešus, palielinājās par 7 % jeb 14 010 cilvēkiem
                  30
               .

               Paredzētie atbalsta saņēmēji un ierosinātās darbības

               Paredzētie atbalsta saņēmēji

               25.Paredzams, ka pasākumos piedalīsies visi 1858 atlaistie darba ņēmēji. Šos darba ņēmējus pēc to dzimuma, valstspiederības un vecuma grupas var iedalīt šādi:

                        Kategorija

                        Paredzēto atbalsta
                           saņēmēju skaits

                        Dzimums:

                        vīrieši:

                        974

                        (52,4 %)

                        sievietes:

                        884

                        (47,6 %)

                        Valstspiederība:

                        ES valstspiederīgie:

                        1849

                        (99,5 %)

                        nav ES valstspiederīgie:

                        9

                        (0,5 %)

                        Vecuma grupa:

                        15–24 gadi:

                        0

                        (0,0 %)

                        25–29 gadi:

                        0

                        (0,0 %)

                        30-54 gadi:

                        661

                        (35,6 %)

                        55-64 gadi:

                        1196

                        (64,4 %)

                        vecāki par 64 gadiem:

                        1

                        (0,0 %)

               Ierosināto darbību atbalsttiesīgums

               26.Francijas iestādes lūdz EGF līdzfinansējumu pārkvalifikācijas atvaļinājuma (congé de reclassement) pasākumam
                  31
               . Šis pasākums ir paredzēts darba ņēmējiem, kuriem darba attiecību labprātīgas izbeigšanas brīdī nav nekādu konkrētu pārkvalifikācijas plānu un kuri vēlas izmantot iespēju iesaistīties pārkvalifikācijā, saņemt konsultācijas, padomus vai palīdzību uzņēmuma izveidei vai pārņemšanai u.tml., un šo iespēju var izmantot ne ilgāk kā 12 mēnešus, lai gan atsevišķos gadījumos šo termiņu var pagarināt līdz 15 mēnešiem
                  32
               .

               27.Individualizētie pakalpojumi, kas sniedzami atlaistajiem darba ņēmējiem pārkvalifikācijas atvaļinājuma laikā, sastāv no šādām darbībām.

               –Konsultāciju un profesionālās ievirzes pakalpojumi darba ņēmējiem. Darba ņēmējiem sniegs atbalstu un konsultācijas saistībā ar viņu iecerēm pārkvalificēties vai kļūt par pašnodarbinātajiem. Dalībniekiem sniegs konsultācijas un padomus par darbu, atbalstu darba meklēšanā, nodrošinās darbaudzināšanu, informāciju par pieejamām mācībām, viņi tiks mudināti sākt uzņēmējdarbību, sniedzot padomus par uzņēmuma izveidošanu (tas var ietvert finansējuma iespēju apzināšanu, uzņēmējdarbības plāna izstrādi un citus saistītos pakalpojumus attiecībā uz uzņēmējdarbību) u. c.

               –Profesionālā apmācība. Darba ņēmējiem tiks piedāvātas dažādu veidu mācības atbilstoši viņu vajadzībām, kuras ir apzinājuši konsultāciju pakalpojumu sniedzēji. Īpaša uzmanība tiks pievērsta parcours encadré, kas ir ilgtermiņa arodapmācība pieprasītās profesijās. Daži iespējamās arodapmācības piemēri ir šādi: vīnzinība (vīndaris), biškopība, pārtikas un dzērienu pakalpojumu CPA
                  33
               , konditora CPA, medmāsas CPA, mācības DAEFLE (franču valodas kā svešvalodas mācīšanas kvalifikācijas apliecība) iegūšanai, mācības pasažieru pārvadātāja kvalifikācijas sertifikāta (līdz deviņiem pasažieriem) iegūšanai, u. c.

               –Atbalsts uzņēmuma atjaunošanai vai izveidei. Darba ņēmēji, kuri izveidos savu uzņēmumu (uzņēmuma atjaunošana vai izveide), saņems līdz EUR 15 000 uzņēmuma dibināšanas izmaksu, ieguldījumu aktīvos un kārtējo izdevumu segšanai. Šo ieguldījumu izmaksās vairākos maksājumos, tiklīdz būs sasniegti noteikti mērķi. Pirmo maksājumu EUR 3000 apmērā izmaksās, tiklīdz būs iesniegts apliecinājums par uzņēmuma izveidi vai pārņemšanu, piemēram, reģistrācijas nodevas kvīts. Otro un trešo maksājumu (katru EUR 6000 apmērā) izmaksās tad, kad tiks uzrādīta pirmā un otrā PVN deklarācija par pārdevumiem, kas apliecina, ka minimālais apgrozījums ir attiecīgi vismaz EUR 500 un EUR 1000. Pašnodarbinātās personas (franču valodā auto-entrepreneurs vai micro-entrepreneurs) un individuālie uzņēmēji, kuriem piemēro vienkāršotas administratīvās, nodokļu un sociālās saistības (entreprise individuelle avec toutes ses derogations), saņems otro un trešo maksājumu EUR 6000 apmērā, tiklīdz kopā ar aprēķināto summu nomaksas apliecinājumu tiks iesniegts pirmais un otrais darbības pārskats RSI
                  34
               , kas norāda, ka apgrozījums ir vismaz attiecīgi EUR 200 un EUR 500.

               –Pabalsti darba meklētājiem. Šis ikmēneša pabalsts, kas tiek maksāts līdz pārkvalifikācijas atvaļinājuma beigām, ir 70 % no darba ņēmēja pēdējās bruto algas. Šo summu aprēķina, pamatojoties uz pieņēmumu par darba ņēmēja pilna laika līdzdalību aktīvos darba tirgus pasākumos; ja līdzdalības pakāpe ir zemāka, EGF darba ņēmējiem izmaksā pabalstu proporcionāli to faktiskajai līdzdalībai.

               –Mobilitātes pabalsts. Atbalstam pieteiktie darba ņēmēji, kuri pieņems darba piedāvājumu, kā dēļ tiem jāpārceļas uz citu dzīvesvietu vairāk nekā 100 km attālumā no pašreizējās dzīvesvietas, saņems vienreizēju maksājumu EUR 3000 apmērā nepieciešamo izdevumu segšanai. Šī summa tiks palielināta par EUR 500 par laulāto, kas nedzīvo šķirti, PACS partneri
                  35
                vai kopdzīves partneri (concubinage) un vēl par EUR 500 par bērnu.

               28.Aprakstītās ierosinātās darbības ir aktīvi darba tirgus pasākumi atbilstīgi EGF regulas 7. pantā noteiktajām atbalsttiesīgajām darbībām. Šīs darbības neaizstāj pasīvus sociālās aizsardzības pasākumus.

               29.Francija ir sniegusi nepieciešamo informāciju par darbībām, kas attiecīgajam uzņēmumam ir obligāti jāveic saskaņā ar valsts tiesību aktiem vai koplīgumiem. Tā ir apliecinājusi, ka EGF finansiālais ieguldījums neaizstās minētās darbības.

               Aplēstais budžets

               30.Paredzamās kopējās izmaksas ir EUR 16 490 805, kas ietver izdevumus par individualizētajiem pakalpojumiem EUR 16 410 805 apmērā un izdevumus par sagatavošanās, pārvaldības, informācijas un reklāmas, kā arī kontroles un ziņošanas pasākumiem EUR 80 000 apmērā.

               31.Kopējais finansiālais ieguldījums, kas pieprasīts no EGF, ir EUR 9 894 483 (60 % no kopējām izmaksām).

                        Pasākumi

                        Aplēstais dalībnieku skaits

                        Aplēstās izmaksas par vienu dalībnieku
                        (EUR)

                        Aplēstās kopējās izmaksas

                        (EUR)
                           36

                        Individualizēti pakalpojumi (darbības saskaņā ar EGF regulas 7. panta 1. punkta a) un c) apakšpunktu)

                        Konsultāciju un profesionālās ievirzes pakalpojumi darba ņēmējiem
                           (orientation professionelle, services de reclassement)

                        1485

                        1951

                        2 897 150

                        Arodmācības
                           (formation)

                        363

                        2562

                        929 873

                        Atbalsts uzņēmuma atjaunošanai vai izveidei
                           (aides à la creation d'entreprise)

                        456

                        15 000

                        6 840 000

                        Starpsumma (a)

                        Procentuāli no individualizēto pakalpojumu kopuma

                        –

                        10 667 023

                        (65 %)

                        Pabalsti un stimuli (darbības saskaņā ar EGF regulas 7. panta 1. punkta b) apakšpunktu)

                        Darba meklēšanas pabalsts
                           (allocation de congé de reclassement)

                        1750

                        3188

                        5 579 622

                        Mobilitātes pabalsts
                           (aides à la mobilité geographique)

                        57

                        2880

                        164 160

                        Starpsumma (b)

                        Procentuāli no individualizēto pakalpojumu kopuma

                        –

                        5 743 782

                        (35 %)

                         Darbības saskaņā ar EGF regulas 7. panta 4. punktu

                        1. Sagatavošanās pasākumi

                        –

                        0

                        2. Pārvaldība

                        –

                        0

                        3. Informācija un reklāma

                        –

                        0

                        4. Kontrole un ziņošana

                        –

                        80 000

                        Starpsumma (c)

                        Procentuāli no kopējām izmaksām

                        –

                        80 000

                        (0,49 %)

                        Kopējās izmaksas (a + b + c)

                        –

                        16 490 805

                        EGF ieguldījums (60 % no kopējām izmaksām)

                        –

                        9 894 483

               32.To darbību izmaksas, kuras iepriekšminētajā tabulā noteiktas kā darbības saskaņā ar EGF regulas 7. panta 1. punkta b) apakšpunktu, nepārsniedz 35 % no saskaņotā individualizēto pakalpojumu kopuma kopējām izmaksām. Francija apstiprināja, ka šīs darbības ir atkarīgas no tā, vai paredzētie atbalsta saņēmēji piedalās darba meklēšanas vai apmācības pasākumos.

               33.Francija apstiprināja, ka ieguldījumu izmaksas pašnodarbinātībai, uzņēmējdarbības sākšanai un darba ņēmēju pārņemšanai nepārsniegs EUR 15 000 vienam atbalsta saņēmējam.

               Izdevumu atbilstības periods

               34.Francija sāka sniegt individualizētos pakalpojumus paredzētajiem atbalsta saņēmējiem 2015. gada 19. maijā. Tāpēc tiesības saņemt EGF finansiālu ieguldījumu par izdevumiem, kas saistīti ar šīm darbībām, ir no 2015. gada 19. maija līdz 2019. gada 23. oktobrim.

               35.Francijai administratīvie izdevumi saistībā ar EGF īstenošanu sāka rasties 2017. gada 23. oktobrī. Tāpēc par izdevumiem saistībā ar sagatavošanās, pārvaldības, informācijas un reklāmas, kontroles un ziņošanas pasākumiem ir tiesības saņemt EGF finansiālu ieguldījumu no 2017. gada 23. oktobra līdz 2020. gada 23. aprīlim.

               Papildināmība ar darbībām, ko finansē no valsts vai Savienības fondiem

               36.Valsts priekšfinansējuma vai līdzfinansējuma avots ir Air France.

               37.Francijas iestādes nav norādījušas, kā minētie pasākumi papildina struktūrfondu finansētos pasākumus. Tomēr Francija ir apstiprinājusi, ka iepriekš aprakstītie pasākumi, kas saņem EGF finansiālu ieguldījumu, nesaņems finansiālus ieguldījumus no valsts fondiem vai citiem Savienības finanšu instrumentiem. Tomēr Francija ir paskaidrojusi, ka bijušo Air France darba ņēmēju atbalstam nav paredzēti nekādi valsts budžeta līdzekļi. Tā kā Air France ir in bonis uzņēmums (t. i., tas netiek likvidēts), kas nodarbina 1000 vai vairāk darba ņēmēju, darba devēja pienākums ir pilnībā segt izmaksas par papildu pasākumiem, kas paredzēti atlaisto darba ņēmēju pārkvalificēšanai (skatīt 26. punktā 31. zemsvītras piezīmi par pārkvalifikācijas atvaļinājumu).

               Procedūras, ko ievēro, apspriežoties ar paredzētajiem atbalsta saņēmējiem vai viņu pārstāvjiem, vai sociālajiem partneriem, kā arī vietējām un reģionālām iestādēm

               38.Francija norādīja, ka saskaņotais individualizēto pakalpojumu kopums ir izstrādāts, apspriežoties ar paredzēto saņēmēju pārstāvjiem un sociālajiem partneriem. 2015. gada 10. februārī Air France un arodbiedrības vienojās par plānu Perform 2020 attiecībā uz to darbinieku darba attiecību labprātīgu izbeigšanu, kuri strādā uz zemes. 2015. gadā un 2016. gada 1. ceturksnī notika vairākas uzņēmuma centrālās padomes (Comité Central d'Entreprise) sanāksmes par Perform 2020 plānu saistībā ar darbinieku, kuri strādā uz zemes, un apkalpes locekļu darba attiecību labprātīgu izbeigšanu 2015. un 2016. gadā.

               Pārvaldības un kontroles sistēmas

               39.Pieteikums ietver pārvaldības un kontroles sistēmas aprakstu, kurā norādīti iesaistīto struktūru pienākumi. Francija ir paziņojusi Komisijai, ka finansiālo ieguldījumu pārvaldīs Darba, nodarbinātības, profesionālās apmācības un sociālā dialoga ministrija – Délégation générale à l’emploi et à la formation professionnelle (DGEFP), konkrēti, nodaļa Fonds national de l'emploi (DGEFP - MFNE). DGEFP iekšienē maksājumus veiks finanšu lietu nodaļa Affaires financières (DGEFP - MAFI). Kontroles nodaļa Organisation des contrôles (DGEFP -MOC) kopā ar revīzijas iestādi nodrošina administratīvu un finanšu kontroli. Commission interministérielle de coordination des contrôles (CICC) ir Francijas revīzijas iestāde attiecībā uz EGF.

               Saistības, ko uzņemas attiecīgā dalībvalsts

               40.Francija ir sniegusi visus nepieciešamos apliecinājumus tam, ka:

               –piekļuvē ierosinātajām darbībām un to īstenošanai tiks piemēroti vienlīdzīgas attieksmes un nediskriminācijas principi,

               –ir ievērotas valsts un ES tiesību aktos paredzētās prasības par kolektīvo atlaišanu,

               –uzņēmums Air France, kurš pēc atlaišanas turpina darbību, ir ievērojis juridiskos pienākumus, kas attiecas uz darba ņēmēju atlaišanu, un ir sniedzis darba ņēmējiem atbilstošu palīdzību,

               –ierosinātās darbības nesaņems finansiālu atbalstu no citiem Savienības fondiem vai finanšu instrumentiem, kā arī tiks novērsta jebkāda dubulta finansēšana,

               –EGF finansiālais ieguldījums atbildīs procesuālajiem un materiālajiem Savienības noteikumiem par valsts atbalstu.

               IETEKME UZ BUDŽETU

               Budžeta priekšlikums

               41.EGF nepārsniedz maksimālo gada apjomu EUR 150 miljonu apmērā (2011. gada cenās), kā paredzēts 12. pantā Padomes 2013. gada 2. decembra Regulā (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam
                  37
               .

               42.Pēc pieteikuma izskatīšanas attiecībā uz EGF regulas 13. panta 1. punktā paredzētajiem nosacījumiem un ņemot vērā paredzēto atbalsta saņēmēju skaitu, ierosinātās darbības un aplēstās izmaksas, Komisija ierosina izmantot EGF līdzekļus EUR 9 894 483 apmērā, kas veido 60 % no kopējām ierosināto darbību izmaksām, lai sniegtu finansiālu ieguldījumu saistībā ar pieteikumu.

               43.Ierosināto lēmumu izmantot EGF pieņems kopā Eiropas Parlaments un Padome, kā paredzēts 13. punktā Eiropas Parlamenta, Padomes un Komisijas 2013. gada 2. decembra Iestāžu nolīgumā par budžeta disciplīnu, sadarbību budžeta jautājumos un pareizu finanšu pārvaldību
                  38
               .

               Saistītie tiesību akti

               44.Vienlaikus ar šo priekšlikumu lēmumam par EGF izmantošanu Komisija Eiropas Parlamentam un Padomei iesniegs priekšlikumu par līdzekļu EUR 9 894 483 apmērā pārvietošanu uz attiecīgo budžeta pozīciju.

               45.Tajā pašā laikā, kad Komisija pieņems šo priekšlikumu lēmumam par EGF izmantošanu, tā ar īstenošanas aktu pieņems lēmumu par finansiālo ieguldījumu, kas stājas spēkā dienā, kad Eiropas Parlaments un Padome pieņem ierosināto lēmumu izmantot EGF.

               Priekšlikums

               EIROPAS PARLAMENTA UN PADOMES LĒMUMS

               par Eiropas Globalizācijas pielāgošanās fonda izmantošanu saskaņā ar
                  Francijas pieteikumu EGF/2017/009 FR/Air France

               EIROPAS PARLAMENTS UN EIROPAS SAVIENĪBAS PADOME,

               ņemot vērā Līgumu par Eiropas Savienības darbību,

               ņemot vērā Eiropas Parlamenta un Padomes 2013. gada 17. decembra Regulu (ES) Nr. 1309/2013 par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006,
                  39
                un jo īpaši tās 15. panta 4. punktu,

               ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību
                  40
                un jo īpaši tā 13. punktu,

               ņemot vērā Eiropas Komisijas priekšlikumu,

               tā kā:

               (1)Eiropas Globalizācijas pielāgošanās fonda (EGF) mērķis ir sniegt atbalstu darba ņēmējiem, kas atlaisti no darba, un pašnodarbinātām personām, kuru darbība ir beigusies, jo globalizācijas rezultātā ir notikušas lielas strukturālas pārmaiņas pasaules tirdzniecības modeļos, turpinās globālā finanšu un ekonomikas krīze vai sākas jauna globāla finanšu un ekonomikas krīze, un palīdzēt viņiem no jauna iekļauties darba tirgū.

               (2)EGF var izmantot, nepārsniedzot maksimālo summu EUR 150 miljoni gadā (2011. gada cenās), kā noteikts Padomes Regulas (ES, Euratom) Nr. 1311/2013
                  41
                12. pantā.

               (3)Francija 2017. gada 23. oktobrī iesniedza pieteikumu par EGF izmantošanu attiecībā uz atlaišanas gadījumiem uzņēmumā Air France Francijā. Pieteikums tika papildināts ar papildu informāciju, kas iesniegta saskaņā ar Regulas (ES) Nr. 1309/2013 8. panta 3. punktu. Šis pieteikums atbilst Regulas (ES) Nr. 1309/2013 13. pantā noteiktajām prasībām par EGF finansiālā ieguldījuma noteikšanu.

               (4)Tādēļ EGF būtu jāizmanto, lai sniegtu finansiālu ieguldījumu EUR 9 894 483 apmērā saistībā ar Francijas iesniegto pieteikumu.

               (5)Lai pēc iespējas saīsinātu laiku, kas vajadzīgs EGF izmantošanai, šis lēmums būtu jāpiemēro no tā pieņemšanas dienas,

               IR PIEŅĒMUŠI ŠO LĒMUMU.

               1. pants

               Savienības 2018. finanšu gada vispārējā budžetā izmanto Eiropas Globalizācijas pielāgošanās fondu, lai piešķirtu EUR 9 894 483 saistību un maksājumu apropriācijās.

               2. pants

               Šis lēmums stājas spēkā dienā, kad to publicē Eiropas Savienības Oficiālajā Vēstnesī. To piemēro no [tā pieņemšanas datums]*.

               Briselē,

                  Eiropas Parlamenta vārdā–
                        Padomes vārdā–

                  priekšsēdētājs
                        priekšsēdētājs

                     (1)

                        OV L 347, 20.12.2013., 855. lpp.

                     (2)

                        EGF regulas 3. panta nozīmē.

                     (3)

                        Komisijas 2012. gada 8. novembra Regula (ES) Nr. 1046/2012, ar ko īsteno Eiropas Parlamenta un Padomes Regulu (EK) Nr. 1059/2003 par kopējas statistiski teritoriālo vienību klasifikācijas (NUTS) izveidi attiecībā uz jaunā reģionālā sadalījuma laikrindu nosūtīšanu (OV L 310, 9.11.2012., 34. lpp.).

                     (4)

                        Ir iesaistīti 15 reģionu. Divos minētajos reģionos ir notikuši 88 % atlaišanas gadījumu.

                     (5)

                        OV L 393, 30.12.2006., 1. lpp.

                     (6)

                        Saskaņā ar Regulas (ES) Nr. 1309/2013 7. panta 4. punktu.

                     (7)

                        Apliecinošais dokuments ir convention de rupture à l'amiable.

                     (8)

                        ICAO (
                  www.icao.int
                  ).

                     (9)

                        Current Market Outlook Boing 2016.

                     (10)

                        Airbus A380 ir divu klāju, platkorpusa, četru dzinēju reaktīvā lidmašīna, ko ražo Eiropas ražotājs Airbus. Tā ir pasaulē lielākā pasažieru lidmašīna. Standarta trīs klašu konfigurācijā tā var pārvadāt 525 pasažierus, savukārt vienas ekonomiskās klases konfigurācijā tā var pārvadāt līdz pat 853 pasažieriem.

                     (11)

                        Platkorpusa gaisa kuģis ir reaktīvā lidmašīna ar pietiekami platu fizelāžu, kurā var izvietot divas pasažieru ejas, zināms arī kā diveju gaisa kuģis ar septiņām vai vairāk blaku sēdvietām.

                     (12)

                        “Ascend” sniedz aviācijas tirgus informāciju.
                  http://ascend.flightglobal.com.

                     (13)

                        OAG ir lidojumu izpētes uzņēmums, kas sniedz precīzus aviolīniju grafikus, maršruta analīzi, aviācijas jomas analīzi, lidojumu uzraudzību un lidojumu datus.
                  www.oag.com

                     (14)

                  http://www.openandfairskies.com/wp-content/themes/custom/media/White.Paper.pdf
                  .

                     (15)

                  http://www.openandfairskies.com/wp-content/uploads/2017/02/Tillerson-Letter-020117.pdf
                  .

                     (16)

                        Avots: Air France lidostu maksu un nodevu pakalpojums. Pamatojoties uz maksām un nodevām, ko aviosabiedrība Air France ir samaksājusi attiecīgajās lidostās.

                     (17)

                        EGF/2017/009 FR/Air France (šā lēmuma priekšlikuma priekšmets), kā arī EGF/2013/014 FR Air France, COM(2014) 701 un EGF/2015/004 IT Alitalia, COM(2015) 397.

                     (18)

                        Pieejamie sēdvietu kilometri.

                     (19)

                        Air France – KLM.

                     (20)

                        Emirates, Qatar Airways un Etihad.

                     (21)

                        Turkish Airlines.

                     (22)

                        MIDT ir tirdzniecības informācijas datu ieraksti.

                     (23)

                  https://www.insee.fr/fr/statistiques/2012804#tableau-TCRD_025_tab1_regions2016

                     (24)

                        2017. gada 4. ceturksnis Ildefransa un 2017. gada 3. ceturksnis PACA.

                     (25)

                  http://idf.direccte.gouv.fr/sites/idf.direccte.gouv.fr/IMG/pdf/defm_12_2017_ile-de-france.pdf

                     (26)

                        Turpat.

                     (27)

                        Turpat.

                     (28)

                  https://www.insee.fr/fr/statistiques/2012804#tableau-TCRD_025_tab1_regions2016.

                     (29)

                  http://paca.direccte.gouv.fr/sites/paca.direccte.gouv.fr/IMG/pdf/2018-01_-_synthese_paca.pdf.

                     (30)

                        Turpat.

                     (31)

                        Attiecībā uz pārkvalifikācijas atvaļinājumu (congé de reclassement) Francijas Darba kodeksa L1233-71. pantā ir noteikts, ka uzņēmumam, kas nodarbina vairāk nekā 1000 cilvēku, ir pienākums piedāvāt tajā noteiktos pasākumus vismaz četrus mēnešus. Tāpēc saskaņā ar iepriekš minēto tiesību aktu ilgāks laika posms, proti, sākot ar piekto mēnesi, ir fakultatīvs un tam var pieprasīt EGF atbalstu saskaņā ar Regulas (ES) Nr. 1309/2013 9. panta 1. punktu. Uzņēmums Air France ir nolēmis piedāvāt šos pasākumu uz laikposmu, kas nav īsāks par sešiem mēnešiem un nav garāks par 12 mēnešiem. Šajā pieteikumā nav paredzēts atbalsts pārkvalifikācijas atvaļinājuma pirmajiem četriem mēnešiem, kas atbilst minimālajam tiesību aktos noteiktajam termiņam.

                     (32)

                        Izņēmuma gadījumos darba ņēmējiem, kuri izmanto parcours encadré (t. i., ilgtermiņa profesionālo apmācību pieprasītā profesijā), var pagarināt pārkvalifikācijas atvaļinājumu congé de reclassement līdz pat 15 mēnešiem, lai pabeigtu parcours encadré, kā arī par vēl papildu trim mēnešiem darba meklēšanai, saņemot konsultācijas.

                     (33)

                        CPA ir profesionālās kvalifikācijas sertifikāts.

                     (34)

                        Régime Social des Indépendants (sociālā programma pašnodarbinātām personām).

                     (35)

                        Partneri, kurus saista civiltiesisks solidaritātes pakts (pact civil de solidarité (PACS)). PACS partneriem ir savstarpēji pienākumi. PACS arī ietekmē sociālās un atalgojuma tiesības, īpašuma, partnera mājokļa un nodokļu jautājumus.

                     (36)

                        Kopsummas nesakrīt noapaļošanas dēļ.

                     (37)

                        OV L 347, 20.12.2013., 884. lpp.

                     (38)

                        OV C 373, 20.12.2013., 1. lpp.

                     (39)

                        OV L 347, 20.12.2013., 855. lpp.

                     (40)

                        OV C 373, 20.12.2013., 1. lpp.

                     (41)

                        Padomes 2013. gada 2. decembra Regula (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam (OV L 347, 20.12.2013., 884. lpp.).